# Aki Kaurismäki

### Wikipedia

Aki Olavi Kaurismäki (s. 4. huhtikuuta 1957, Orimattila) on suomalainen elokuvakäsikirjoittaja ja -ohjaaja.

Aki Kaurismäki aloitti uransa isoveljensä Mika Kaurismäen elokuvissa apulaisohjaajana. Kansainvälisesti hän tuli tunnetuksi elokuvistaan, joita hän teki yhteistyössä Leningrad Cowboys -yhtyeen kanssa. Elokuva Mies vailla menneisyyttä voitti toiseksi arvostetuimman palkinnon, Grand Prix'n, Cannesin elokuvajuhlilla vuonna 2002. Se oli myös ensimmäinen suomalainen elokuva, joka hyväksyttiin Oscar-ehdokkaaksi.

Kaurismäen elokuville on tunnusomaista romantisoidun, "Kekkosen ajan" Suomen lämminhenkinen kuvaaminen, kirjakielinen artikulointi sekä valtavirran ulkopuolella elävien ymmärtävä esittäminen. Eräs saksalainen kriitikko kiteytti: "Toisin kuin amerikkalaisissa, Kaurismäen elokuvissa ihmisillä voi olla likaiset hiukset." Matti Pellonpää ja Kati Outinen ovat olleet Kaurismäen luottonäyttelijöitä, mutta suuremmissa tai pienemmissä rooleissa ovat esiintyneet usein myös Elina Salo, Esko Nikkari, Sulevi Peltola, Markku Peltola, Sakari Kuosmanen ja Kari Väänänen. Kaurismäen henkilögalleriaan lukeutuvat lisäksi sellaiset muilta aloilta tunnetut henkilöt kuin asianajaja Matti Wuori, tutkija Peter von Bagh tai laulaja Annikki Tähti.

Kaurismäki on ns. auteur-ohjaaja - hän käsikirjoittaa, ohjaa ja tuottaa elokuvansa pääosin itse. Lisäksi auteur-statukseen kuuluu tekijän persoonallinen, valtavirran elokuvista poikkeava kerrontatyyli.

Nykyisin Kaurismäki elää osan vuotta Portugalissa ja kesäkauden Suomessa.

Lokakuussa 2006 Kaurismäki ilmoitti ettei halua, että hänen elokuvaansa Laitakaupungin valot tarjotaan Suomen viralliseksi Oscar-ehdokkaaksi vastustuksena Yhdysvaltojen nykyiselle politiikalle ja hallinnolle.

## [muokkaa] Elokuvat

- Lyhytelokuvat
  - Rocky VI, 1986 (8 min)
  - Through the Wire, 1987 (6 min)
  - Rich Little Bitch, 1987 (6 min)
  - L.A. Woman, 1987 (5 min)
  - Those Were The Days, 1991 (5 min)
  - These Boots, 1992 (5 min)
  - Välittäjä, 1996 (3 min)
  - Dogs Have No Hell (10 minuutin jakso yhteistyöfilmissä Ten Minutes Older - The Trumpet, 2002)

- Dokumentit
  - Saimaa-ilmiö, 1981
  - Total Balalaika Show, 1994
  - Bico (Osa eurooppalaista lyhytelokuvasarjaa Visions of Europe), 2004

- Pitkät elokuvat
  - Rikos ja Rangaistus, 1983
  - Calamari Union, 1985
  - Varjoja paratiisissa, 1986 (Ensimmäinen osa luuseritrilogiasta)
  - Hamlet liikemaailmassa, 1987
  - Ariel, 1988 (Toinen osa luuseritrilogiasta)
  - Likaiset kädet, 1989 (YLE:lle)
  - Leningrad Cowboys Go America, 1989
  - Tulitikkutehtaan tyttö, 1990 (Kolmas osa luuseritrilogiasta)
  - I Hired a Contract Killer, 1990
  - Boheemielämää, 1992
  - Pidä huivista kiinni, Tatjana, 1994
  - Leningrad Cowboys Meet Moses, 1994
  - Kauas pilvet karkaavat, 1996 (Ensimmäinen osa Suomi-trilogiasta)
  - Juha, 1999
  - Mies vailla menneisyyttä, 2002 (Toinen osa Suomi-trilogiasta)
  - Laitakaupungin valot, 2006 (Kolmas ja viimeinen osa Suomi-trilogiasta)

## [muokkaa] Huomionosoituksia

- Pro Finlandia mitali 1994.
- Ranskan ansioritarikunta Kunnialegioonan ritari-luokan kunniamerkki vuonna 2001.

## [muokkaa] Kirjallisuus

- Lauri Timonen: Aki Kaurismäen elokuvat (Otava, 2006), ISBN 951-1-20617-6
- Peter von Bagh: Aki Kaurismäki (WSOY, 2006), ISBN 951-0-31773-X
- Marja-Leena Hukkanen: Kaihon kultamaa: valokuvia Aki Kaurismäen elokuvista (Otava, 1997)

## [muokkaa] Aiheesta muualla

- Aki Kaurismäki Elonetissä
- Aki Kaurismäki Internet Movie Databasessa (IMDb.com) (englanniksi)
- Aki Kaurismäki Orimattilan kaupunginkirjaston esittelyssä

Haettu osoitteesta http://fi.wikipedia.org../../../a/k/i/Aki_Kaurism%C3%A4ki_6afe.html

Luokat: Suomalaiset elokuvakäsikirjoittajat | Suomalaiset elokuvaohjaajat | Suomalaiset elokuvatuottajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- Eesti
- English
- Español
- Esperanto
- Français
- Ido
- Italiano
- Magyar
- Nederlands
- 日本語
- Norsk (bokmål)
- Polski
- Русский
- Svenska